cyanic-selkie/wikianc huggingface dataset:
Անտառաշատի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Անտառաշատ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 4 հուշարձան (3 միավոր)։
Ծխամորճով տղան
Ծխամորճով տղան (Garçon à la pipe), հանրահայտ նկարիչ Պաբլո Պիկասոյի՝ 1905 թվականին նկարված կտավ։
Կտավում պատկերված է անհայտ մի տղա՝ ձախ ձեռքում ծխամորճ և գլխին վարդի պսակ։
Կտավի առաջին սեփականատերը եղել է ամերիկացի Ջոն Ուիթնիին, ով այն գնել էր 1950 թվականին 30,000 $ դոլարով ։
2004 թվականին Սոթբիս (Sotheby's) աճուրդում «Ծխամորճով տղան» կտավը վաճառվել է այն ժամանակի համար ռեկորդային՝ 104 միլիոն դոլարով։
Ծանոթագրություններ
Կատեգորիա:Պաբլո Պիկասոյի նկարներ Կատեգորիա:1905 նկարներ Կատեգորիա:Մասնավոր հավաքածուներում գտնվող նկարներ
Կայքէջ
Վեբ էջը Համաշխարհային սարդոստայնի աղբյուր է, որը նախատեսված է վեբ զննարկիչի միջոցով այցելուներին հասանելի լինելու համար։ Այն ունի վեբ հասցե։ Տեխնիկապես, վեբ էջը հաճախ կազմված է HTML (Hypertext Markup Language) կամ XHTML փաստաթղթից և նկարներից։ Սակայն վեբը կարող է պարունակել ցանկացած տեսակի աղբյուրներ՝ տեքստային, տեսային, ձայնային, ծրագրային։
Էջի հարցում
Ցանկացած վեբ էջ կարելի է մուտք գործել պարզապես վեբ զննարկիչում գրելով վեբ հասցեն, կամ էլ մեկ այլ էջում տեղադրված հղման միջոցով։ Կիրառվող զննարկիչներից շատերը համակարգչի էկրանին՝ պատուհանի մեջ, բացում են վեբ էջը և հնարավորություն են տալիս այն տպելու։ HTML լեզուն, որը շատ վեբ էջերի հիմնական ծրագրավորման լեզուն է, ստեղծված է տարբեր սարքերի՝ ցանկացած չափի էկրան, տեքստային տերմինալ, տպիչ, ձայնարկիչ և այլնի վրա էջերը հասանելի դարձնելու համար։ Հետևաբար Էջ տերմինը հիմնականում նվազական է։
Տեխնիկական հիմքեր
Տեխնիկապես, վեբ էջը բաղկացած է Համաշխարհային Սարդոստայնի մեկ կամ մի քանի աղբյուրներից։ Հիմնական աղբյուրը ընդհանրապես HTML համակարգչային լեզվով գրված փաստաթուղթ է։ Այն թույլ է տալիս որպեսզի էջը իր մեջ պարունակի տեքստեր, վեբ հասցեներ և այլ աղբյուրներ, ինչպես նաև նկարներ, անիմացիաներ, ձայնային ֆայլեր և փաստաթղթեր։ Այն հնարավորություն է տալիս ցանկացած այլ վեբ սերվերից աղբյուրներ տեղադրել որևէ էջ։ Հաճախ տեղադրվող աղբյուրը հասանելի չէ, և էջը պետք է բացել առանց լրիվ բեռնավորման։
Տեղադրում
HTML լեզուն վեբ զննարկչին հնարավորություն է տալիս յուրաքանչյուր էջի պարունակություն հարմարեցնել օգտագործողի պայմաններին՝ պատուհանի չափը, ունեցած տառատեսակը, այցելուի նախընտրությունները։ Այս պայմանները զգալիորեն տարբերվում են՝ կախված, թե ինչով է դիտվում վեբ էջը՝ անհատական համակարգչով, թե բջջային հեռախոսով։ Փոփոխվող դիզայն է անվանվում դիզայնի այն մեթոդը, որը թույլ են տալիս էջերին հարմարվել հարցվող պայմաններին։ Կայուն դիզայն է անվանվում այն մեթոդը, որը կոնկրետ չափ է պահանջում էջի յուրաքանչյուր մասնիկի համար և բացվում է միայն կոնկրետ չափի և ձևի պատուհանում։ Կան նման տեսակի տարբեր դիզայններ, որոնք անընթեռնելի են դարձնում նյութը։ طراحی سایت
Էջերի տեսակներ
Վեբ կայքի գլխավոր էջը կամ սկիզբը կայքի սկզբնական հասցեին համապատասխանող էջն է։ Այն առաջին բացվող էջն է՝ այցելուի՝ զննարկիչում կայքի հասցեն նշելուց հետո։
Շախտյորսկոե (գյուղ, Վելիկոնովոսյոլկովսկի շրջան)
Շախտյորսկոե (Шахтарське), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։ Բնակավայրը նախկինում նաև անվանվել է Նովիյ Բոգատիր։
2001 թվականի տվյալներով Շախտյորսկոե գյուղում բնակվում էր 1 154 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վելիկոնովոսյոլկովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1897 թվականին հիմնադրված բնակավայրեր
(851) Ցեյսիա
(851) Ցեյսիա (Zeissia), աստերոիդ աստերոիդների հիմնական գոտում։ Հայտնաբերվել է 1916 թվականի ապրիլի 2-ին Սերգեյ Բելյավսկու կողմից Սիմեիզում ։
Միջին հեռավորությունը Արեգակից կազմում է 2,228437 ա. մ., առավելագույնը մոտենում է 2,029 ա. մ. հեռավորության վրա և հեռանում 2,4278 ա. մ. ։ Արեգակի շուրջ մեկ ամբողջական պտույտ է կատարում 1215,06 երկրային օրվա ընթացքում, իր ուղեծրով շարժվելով միջինում 0,296281 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,39° անկյուն։
Ցեյսիա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Ֆլորայի ընտանիքի աստերոիդներ Կատեգորիա:1916 թվականին հայտնաբերված աստղագիտական մարմիններ Կատեգորիա:Սերգեյ Բելյավսկու կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ամերիկյան թխվածք 6
«Ամերիկյան թխվածք 6։ Իրարանցում հանրակացարանում» (American Pie Presents Beta House) 2007 թվականի երիտասարդական կինոկատակերգություն, որի ռեժիսորն է Էնդրյու Ուոլլերը։ «Ամերիկյան թծվածք» սերիա սփին-օֆ  ։
Սյուժե
Էրիկը, Բոբը և Կուզը ընդունվել են համալսարան և մտնում են համալսարանի ամենահիանալի եղբայրությունը՝ «Բեթ Հաուսը»։ «Բեթ Հաուսի» նախագահ էր հանդես գալիս լեգենդար Դուայդ Սթիֆլերը ։ Սակայն ուրախ ժամանցի ժամանակ երիսասարդ մարդկանց փորձեցին խանգարել թշնամական եղբայրությունը։ «Բեթ Հաուսը» սկսում է պայքար իրավունքի համար։ Երկու ամենաուժեղ եղբայրություները որոշեցին մաքրել իրենց հաշիվները։ Նրանք սկսեցին հայտնի խաղերը՝ «Ուսանողական օլիմպիական խաղերը» ։
Արտաքին հղումներ
Կատեգորիա:2007 ֆիլմեր Կատեգորիա:Ամերիկյան կինոկատակերգություններ Կատեգորիա:Կանադական կինոկատակերգություններ Կատեգորիա:ԼԳԲՏ ֆիլմեր Կատեգորիա:Universal Pictures ֆիլմեր Կատեգորիա:Տորոնտոյում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:2007 թվականի ԱՄՆ ֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Կանադական ֆիլմեր
Ռոբերտ Դավի
Ռոբերտ Դավի (Robert Davi, ), ամերիկացի կինոդերասան, ռեժիսոր, սցենարիստ և պրոդյուսեր։
Առավել հայտնի դերերն են՝ «Հիմարները» (1985) ֆիլմում օպերային երգիչ Ջեք Ֆրատելի, «Պինդ ընկույզ» (1988) ֆիլմում՝ ՀԴԲի մասնագիտական գործակալ Ջոնսոնի (Բիգ Ջոնսոն), «Սպանության արտոնագիր» (1989) ֆիլմում՝ հակառակորդ Բոնդա Ֆրանց Սանչեսի, «Գիշատիչ 2» (1990)-ում՝ ոստիկանության ղեկավարին փոխարինող հրամանատար Ֆիլ Հեյնեմայի, «Մանյակ ոստիկան 2» (1990) և «Մանյակ ոստիկան 3։ Լռության նշան» (1995) ֆիլմերում՝ դետեկտիվ Շոն ՄաքԿինի և «Շոու-աղջիկներ» ֆիլմում (1995)՝ Al Torres ստրիպտիզ-ակումբի մենեջերի դերերը։ Հեռուստատեսությունում NBC հեռուստաալիքի «Պրոֆայլեր» (1996–2000) հեռուստասերալում խաղացել է ՀԴԲ-ի մասնագիտական գործակալ Բեյլի Մելոունի դերը։
Կենսագրություն
Ծնվել է Ամերիկայում, միաժամանակ հանդիսանում է իտալոամերիկուհի Մարի Դավի (Ռուլիի աղջիկ ժամանակ) և Սել Դավիի որդին, որը ծագումով եղել է հարավային Իտալիայից ։ Մանուկ հասակից խոսել է երկու լեզվով՝ անգլերեն և իտալերեն։
Ծանոթագրություններ
Կատեգորիա:Հունիսի 26 ծնունդներ Կատեգորիա:1954 ծնունդներ Կատեգորիա:Դերասաններ այբբենական կարգով Կատեգորիա:Ամերիկացի հեռուստատեսային դերասաններ Կատեգորիա:Ամերիկացի դերասաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի երգիչներ Կատեգորիա:Ամերիկացի ռեժիսորներ Կատեգորիա:Ամերիկացի սցենարիստներ Կատեգորիա:Ամերիկացի պրոդյուսերներ Կատեգորիա:Հնչյունավորողներ Կատեգորիա:Ամերիկացի տղամարդ կինոդերասաններ
Չղջիկներ
Չղջիկներ (Chiroptera), միակ թռչող կաթնասուններն են. պատկանում են ձեռնաթևավորների կարգի կաթնասունների ենթակարգին։ Հայտնի է 1100 տեսակ՝ տարածված ամենուրեք։ Հայաստանում հանդիպում է 28 տեսակ՝ միավորված պայտաքիթ, հարթաքիթ և բուլդոգակերպ չղջիկների ընտանիքներում։
Տեսակների մեծ մասը բնակվում է Հայաստանի հարավային և հարավարևելյան մարզերում, Մեհելիի պայտաքիթ չղջիկը՝ նաև Երևանի շրջակայքում, որոշ տեսակներ (գորշ ականջեղ, եվրոպական լայնականջ, լայնականջ ծալքաշուրթ չղջիկներ)՝ հյուսիսային շրջաններում, փոքր իրիկնաչղջիկը՝ հյուսիսային և հարավային անտառաշատ տարածքներում։
Ապրելակերպ
Առջևի վերջույթները ձևափոխվել են թևերի, մատները երկար են և հենարանի դեր են կատարում թռիչքաթաղանթի համար։ Ցերեկը, փաթաթվելով այդ լայն թևերի մեջ, նրանք գլխիվայր կախվում-մնում են փչակներում, ձեղնահարկերում կամ որևէ մութ տեղում, իսկ գիշերը դուրս են թռչում՝ որսի։ Անաղմուկ ճախրում են երկնքում՝ հաճախակի թափահարելով թևերը։ Չղջիկներն ուտում են մեծ քանակությամբ միջատներ և դրանով զգալի օգուտ են բերում։ Արևադարձային որոշ տեսակներ սնվում են ավելի խոշոր չղջիկների այլ տեսակներով և կրծողներով, առանձին ներկայացուցիչներ՝ բույսերի նեկտարով ու պտուղներով։ Չղջիկները կողմնորոշվում են անդրաձայնով. թռչելիս մոտակա առարկաներից ու միջատներից անդրադարձած իր ձայնի արձագանքով չղջիկը շրջանցում է անշարժ արգելքը կամ հետապնդում միջատին։
Ժամանակակից նավերում կա մի տեղորոշիչ սարք (ռադար), որը նույնպես գործում է անդրաձայնի սկզբունքով և թանձր մառախուղի ժամանակ անգամ օգնում է հայտնաբերելու ժայռը, այսբերգը (սառցալեռը) կամ այլ կարգի վտանգներ։ Չղջիկները բնակվում են փչակներում, ժայռաճեղքերում, քարանձավներում՝ մինչև մի քանի միլիոնի հասնող գաղութներով։ Տարածված են չափավոր կլիմայով վայրերում։ Ցուրտ եղանակին նրանք ձմեռային քուն են մտնում։ Բազմանում են տարին 1 անգամ, ունենում 1–2 ձագ։ Երկարակյաց են. ապրում են մինչև 20 տարի։
Չղջիկների առանձին տեսակներ վարակիչ հիվանդություններ տարածողներ են։ Շատ տեսակներ անհետացման եզրին են՝ շրջակա միջավայրի աղտոտվածության և նրանց սովորական ապրելավայրերի ավերման պատճառով։
Կատեգորիա:Չղջիկներ
Շևչենկո (ավան, Վելիկոնովոսյոլկովսկի շրջան)
Շևչենկո (Шевченко), ավան Ուկրաինայի Դոնեցկի մարզի Վելիկոնովոսյոլկովսկի շրջանում։
Զգոժելեց
Զգոժելեց (Zgorzelec, Görlitz, Zgórjelc, Zhorjelc, рус. Сгорелец), քաղաք Լեհաստանի Ստորին Սիլեզյան վոևոդությունում, որի կազմի մեջ մտնող շրջաններից մեկի վարչական կենտրոնն է։ Ունի քաղաքային գմինայի (համայնքի) կարգավիճակ։ Ընկած է Լուժիկյան Նիսա գետի աջ ափին։ Զբաղեցնում է 15,88 քառակուսի կիլոմետր տարածք։ 2016 թվականի տվյալներով բնակչության թվաքանակը եղել է 31 280 ։
Պատմություն
Մինչև 1945 թվականը պատկանել է Գերմանիային՝ հանդիսանալով Գյոռլից քաղաքի արևելյան մասը։ Երկրորդ աշխարհամարտի ավարտից հետո անջատվել է Գյոռլիցից և հանձնվել Լեհաստանին։ Գերմանացի բնակիչներն արտագաղթել են Գերմանիայի Դեմոկրատական Հանրապետություն։ 1949 թվականին քաղաքում տեղավորել են շուրջ 15 000 հույն փախստականների, ովքեր լքել էին Հունաստանը 1948-1949 թթ. քաղաքացիական պատերազմի պատճառով ։
1980-ական թվականներին հույների մեծ մասը վերադարձել է հայրենիք, Զգոժելեցում մնացել է շուրջ 200 հույն։ Քաղաքում գործում է լեհահույների ընկերության բաժանմունք ։
1999 թվականից Զգոժելեցում անց է կացվում հունական երգի միջազգային փառատոն ։
Ժողովրդագրություն
Բնակչության թվաքանակի փոփոխությունները.
Գործընկեր քաղաքներ
Զգոժելեցի գործընկեր քաղաքներն են ՝
Արտաքին հղումներ
Կատեգորիա:Լեհաստանի քաղաքներ Կատեգորիա:Լեհաստանի բնակավայրեր
Հովհաննես Սոսիկի Ավագյան
Հովհաննես Սոսիկի Ավագյան (նոյեմբերի 30, 1973 թվական, Երևան Հայկական ԽՍՀ, ԽՍՀՄ – նոյեմբերի 7, 2020 թվական, Շուշի, Շուշիի շրջան, Արցախ)՝ հայազգի ռազմական գործիչ, ՀՀ ԶՈՒ գնդապետ, Քառօրյա և հայ-ադրբեջանական պատերազմի մասնակից, Արցախի Պաշտպանության բանակի հրամանատարի տեղակալ (փոխնախարար), Արցախի հերոս:
Մանկություն և պատանեկություն
Հովհաննես Ավագյանը ծնվել է Սոսիկ Ավագյանի և Անժելա Ղազարյանի ընտանիքում, կրտսեր զավակն էր, ուներ քույր՝ Անուշ Ավագյան։
Սովորել է [https://www.spyur.am/ru/companies/yerevan-basic-school-n-176-named-after-gurgen-mahari/84378 Գ. Մահարիի անվան թիվ 176 դպրոցում], այնուհետև ուսումը շարունակել Արտաշես Շահինյանի անվան ֆիզիկամաթեմատիկական հատուկ դպրոցում, որն ավարտել է ոսկե մեդալով։ Զուգահեռաբար հաճախել է ֆուտբոլի պրոֆեսիոնալ մարզումների, կիթառի դասընթացների, մասնակցել է բազում օլիմպիադաների և բարձր ցուցանիշներ գրանցել։
Կրթություն
Հովհաննես Ավագյանը ավարտել է 4 բարձրագույն ուսումնական հաստատություն։
1995-1996 թվականներին սովորել է Վ. Սարգսյանի անվան ռազմական համալսարանում, ավարտել է կարմիր դիպլոմով։
2001-2003 թվականներին սովորել և կարմիր դիպլոմով է ավարտել Մոսկվայի Վ. Ֆրունզեի անվան ռազմական ակադեմիան։
Զինվորական ծառայությունը Հայաստանի զինված ուժերում
1996-2001 թվականներին ծառայել է Մատաղիսում, Թալիշում, Ստեփանակերտում` դասակի հրամանատարից հասնելով մինչև գումարտակի հրամանատարի պաշտոնի։
2003-2004 թվականներին ՀՀ պաշտպանության նախարարությունում բաժնի պետ։
2004-2008 թվականներին  ք. Վանաձորի N զորամասի շտաբի պետ։
2008-2011 թվականներին ք. Վարդենիսի N զորամասի հրամանատար։
2011-2013 թվականներին ք. Բերդի N զորամասի հրամանատար։
2020 թվականին ԱՀ ՊԲ հրամանատարի տեղակալ (փոխնախարար)։
Մասնակցությունը հայ-ադրբեջանական պատերազմին
Պատերազմը սկսելուն պես շտապել է Մատաղիս։ Թեժ մարտերի է մասնակցել, շրջափակման մեջ է ընկել կամավորների հետ, բայց իր պրոֆեսիոնալիզմի շնորհիվ ողջ և առողջ դուրս են եկել։
Մասնակցել է Մարտակերտի, Ջրական (Ջաբրայիլ), Հադրութի, Մարտունու, Շուշիի մարտերին։
Մասնակիցները պատմում են, որ փոխնախարարը, չնայելով իր պաշտոնին և դիրքին, զենքը ձեռքին, համառ պայքար է մղել թշնամու դեմ։
Զոհվել է զինվորի կողքին, նոյեմբերի 7-ին, Շուշիի մատույցներում թշնամու արձակած «муха» զենքի կրակից։
Հուղարկավորություն
Հովհաննես Ավագյանի հողարկավորությունը տեղի է ունեցել 2020 թվականի նոյեմբերի 16-ին, մայրաքաղաք Երևանում` Եռաբլուր զինվորական պանթեոնում։
Պարգևներ
Արցախի հերոս
ՀՀ «Մարտական խաչ» 1-ին աստիճան շքանշան
ԱՀ «Մարտական խաչ» 1-ին աստիճան շքանշան
«За отличное окончание Военного вуза» ՌԴ ԶՈՒ կողմից ոսկե մեդալ
«Ուսման գերազանցիկ» ՀՀ ՊՆ կողմից շքանշան
«Անդրանիկ Օզանյան» մեդալ «Դրաստամատ Կանայան» մեդալ
«Ծովակալ Հ. Ս. Իսակով» մեդալ
«Անբասիր ծառայության համար» 1 աստիճանի մեդալ
«Անբասիր ծառայության համար» 2 աստիճանի մեդալ
«Անբասիր ծառայության համար» 3 աստիճանի մեդալ
«Անբասիր ծառայության համար» 4 աստիճանի մեդալ
«ՀՀ զինված ուժեր 20 տարի» հոբելյանական մեդալ
«Մայրական երախտագիտություն Արցախի քաջորդիներին» հուշամեդալ
«Լեռնահայաստանի արծիվ» ոսկյա մեդալ
«Հայրենիքի պաշտպանության համար ՂՊՎՍ» մեդալ
«Հաղթանակ» մեդալ
(852) Վլադիլենա
(852) Վլադիլենա (Wladilena), աստերոիդ աստերոիդների հիմնական գոտում։ Հայտնաբերվել է 1916 թվականի ապրիլի 2-ին Սերգեյ Բելյավսկու կողմից Սիմեիզում ։
Հովհաննես Սոսիկի Ավագյան
Պարգևներ
«Ազատագրում 1988-1994» հուշամեդալ
(852) Վլադիլենա
Միջին հեռավորությունը Արեգակից կազմում է 2,362806 ա. մ., առավելագույնը մոտենում է 1,7145 ա. մ. հեռավորության վրա և հեռանում 3,0111 ա. մ. ։ Արեգակի շուրջ մեկ ամբողջական պտույտ է կատարում 1326,6 երկրային օրվա ընթացքում, իր ուղեծրով շարժվելով միջինում 0,27137 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,02° անկյուն։
Հովհաննես Սոսիկի Ավագյան
Պարգևներ
«ԵԿՄ 20 տարի» հոբելյանական մեդալ
(852) Վլադիլենա
Վլադիլենա աստերոիդը պատկանում է Ֆոկեայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,25-ից մինչև 2,5 ա. մ. միջակայքում և 0,1-ից ոչ մեծ էքսցենտրիսիտետ ։
Հովհաննես Սոսիկի Ավագյան
Պարգևներ
«Մայրական համագործակցության համար» մեդալ
(852) Վլադիլենա
Արտաքին հղումներ
Կատեգորիա:Ֆոկեայի ընտանիքի աստերոիդներ Կատեգորիա:1916 թվականին հայտնաբերված աստղագիտական մարմիններ Կատեգորիա:Սերգեյ Բելյավսկու կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հովհաննես Սոսիկի Ավագյան
Ժառանգություն և հիշատակ
Հովհաննես Ավագյանը (1996-2001 թվականներին) իր կյանքի լավագույն տարիները նվիրել է Արցախի բանակաշինությանը։
2016 թվականի Քառօրյա պատերազմի ժամանակ գնդապետ Ավագյանը նորից Արցախի կողքին էր։ Սակայն նրա համար քառօրյա պատերազմը տևեց 60 օր՝ 2 ամիս ։
2020 թվականի հուլիսին ՊԲ փոխհրամանատար նշանակվելուց հետո նա իր ամբողջ ներուժը դրեց Արցախի բանակաշինության մեջ և մինչև վերջ մնաց Արցախի կողքին՝ մինչև վերջին շունչը։
Ընտանիք
2000 թվականին ամուսնացել է Ինեսսա Դանգալյանի հետ։ Ունեն երեք դուստր՝ Նելլի, Մանե և Էվելինա Ավագյաններ։
Ծանոթագրություններ
Կատեգորիա:Ռազմական գործիչներ Կատեգորիա:Քաղաքական գործիչներ Կատեգորիա:Նախարարություններ Կատեգորիա:Պաշտպանության նախարարներ Կատեգորիա:Պաշտպանության նախարարություններ Կատեգորիա:Պաշտպանության քաղաքականություն Կատեգորիա:Արցախի Հանրապետության Ազգային ժողով Կատեգորիա:Արցախա-ադրբեջանական ռազմական գործողություններ 2016
Նուբուեն
Նուբուեն (Nybyen, Նոր քաղաք), փոքր բնակավայր Շպիցբերգեն բևեռային կղզեխմբի Արևմտյան Շպիցբերգենում։ Տեղակայված է Լոնգյիր վարչական կենտրոնի մոտ և գործնականում վերջինիս արվարձանն է։
Պատմություն
Գյուղը հիմնադրվել է 1946-1947 թվականներին «2Բ հանքավայրի» (հետագայում վերանվանվել է «Սանտա Կլաուսի հանքավայր») աշխատողների կողմից։ 20-րդ դարի երկրորդ կեսին դարձել է Լոնգյիրի կարևոր հատվածը, քանի որ այստեղ է տեղակայված եղել միակ պարենային խանութը։
Նուբուենը հանդիսանում է Շպիցբերգենի մշակութային և զբոսաշրջային կենտրոնը։ Բնակավայրի տարածքում տեղակայված է երկու հյուրանոց, շպիցբերգյան գեղարվեստական պատկերասրահը և ստեղծագործական կենտրոնը , ռեստորան գիշերային ակումբ, կինոթատրոն, ինչպես նաև Սվալբարդի միջազգային համալսարանի կամպուսը ։
Տեղադրություն
Նուբուենը տեղակայված է «Սարկոֆագ» (Sarkofagen) լեռան լանջին՝ Լոնգյիրից 2,5 կմ հեռավորության վրա։ Կենտրոնական փողոցի երկարությունը 100 մետր է։
2002 թվականից գյուղը ընդգրկված է Լոնգյիբուրգեն համայնքի կազմում՝ չնայած համարվում է առանձին բնակավայր։ Նուբուենի և Լոնգյիրի միջև տեղակայված է դպրոցը, իսկ Սվալբարդի օդանավակայանը գտնվում է գյուղից 6 կմ հեռու։ Օդանավակայանից դեպի գյուղ և հակառակ ուղղությամբ գործում է ավտոբուսային երթուղի։
Արտաքին հղումներ
Կատեգորիա:Շպիցբերգենի բնակավայրեր Կատեգորիա:1947 թվականին հիմնադրված բնակավայրեր Կատեգորիա:1946 թվականին հիմնադրված բնակավայրեր
Շախմատի տախտակի վրա ցորենի խնդիր
Հաշվի առնելով, որ տախտակն ունի 64 վանդակ, կրկնապատկելով ցորենի քանակը յուրաքանչյուր հաջորդ վանդակի վրա, բոլոր 64 վանդակների վրայի ցորենի հատիկների գումարը որոշվում է հետևյալ արտահայտությամբ՝
ինչը կազմում է :
Խնդրի աղբյուրներ
Չնայած խնդրի մանրամասների նկարագրությունը տարբեր աղբյուրներում տարբերվում է, էությունը մնում է անփոփոխ։ Ըստ լեգենդի, երբ շախմատի ստեղծողը՝ հնդիկ մաթեմատիկ և փիլիսոփա Սիսսան, իր գյուտը ներկայացնում է թագավորին, նրան այնքան է դուր գալիս խաղը, որ նա թույլ է տալիս գյուտարարին ընտրել իր պարգևը։ Իմաստունը թագավորին խնդրում է վճարել իրեն շախմատի տախտակի առաջին վանդակին դնելով մեկ ցորեն, երկրորդին՝ երկու, երրորդին՝ չորս և այդպես շարունակ, կրկնապատկելով ցորենի քանակն ամեն հաջորդ վանդակի վրա։ Թագավորը՝ չունենալով մաթեմատիկական գիտելիքներ, արագ համաձայնվում է, նույնիսկ փոքր-ինչ վիրավորվելով գյուտի ոչ այնքան բարձր գնահատման համար, և հրամայում է գանձապետին հաշվել ու գյուտարարին հանձնել անհրաժեշտ քանակությամբ ցորենը։ Սակայն, երբ մեկ շաբաթ անց գանձապետը չի կարողանում ներկայացնել հաշվարկը, թագավորը հետաքրքրվում է ուշացման պատճառով։ Գանձապետը ցույց է տալիս հաշվարկները և ասում, որ վճարել հնարավոր չէ, այդ կարելի է անել միայն ծովերն ու օվկիանոսները չորացնելուց և այդ ամբողջ տարածքը ցորեն ցանելուց հետո։
Ցորենի այդ քանակը մոտ 1800 անգամ գերազանցում է ցորենի մեկ տարվա համաշխարհային բերքի ցուցանիշը (2008-2009 գյուղատնտեսական տարվա բերքը կազմել է 686 մլն տոննա ), այսինքն գերազանցում է մարդկության պատմության ընթացքում հավաքված ցորենի ամբողջ բերքի ցուցանիշը։ Ցորենի հատիկների քանակը կազմում է Ավոգադրոյի թվի մոտ 0,0031%-ը։ Զանգվածի միավորներով. եթե ընդունենք, որ մեկ ցորենահատիկն ունի 0,065 գրամ զանգված (Troy grain [тройское зерно]: 1 gr = 0,06479891 g ), ապա շախմատի տախտակի ամբողջ ցորենի զանգվածը կազմում է 1200 միլիարդ կամ 1,2 տրիլիոն տոննա.
Արտաքին հղումներ
Կատեգորիա:Մաթեմատիկական խնդիրներ
Դետք
Դետք կամ Detq, հայկական սոֆթ ռոք ժանրի բոյ բենդ։ Ստեղծվել է 2015 թվականին՝ պրոդյուսեր Արման ԱՄՊ-ի կողմից ։ Խմբի տնօրենն է Դավիդ Առաքելյանը։ Անդամներն են՝ Արման Պետրոսյանը, Վահան Կիրակոսյանը։ Խմբի առաջին ձայնասկավառակը՝ «Դիտակետ #21»- ը, թողարկվել է 2018 թվականի օգոստոսի 21-ին։
Անվանում
«Դետք»-ը ռազմական եզրույթ է՝ երեք զինվորից բաղկացած խումբ, որի խնդիրն իրեն վստահված տարածքին հետևելն է ։
Ստեղծման պատմություն
Խմբի պրոդյուսեր Արման ԱՄՊ-ը ի սկզբանե իր գրած «Black heart tulips» երգի համար փնտրելիս է եղել համապատասխան երգչի, բայց չի հաջողվել գտնել։ Արդյունքում ստեղծվել է Դետք խումբը:Նախկին անդամները եղել են՝ Միքայել Մելքումյանը, Ներսես Ավետիսյանը, Արեգ Շահինյանը։ Գտնելով, որ երգը  չի համապատասխանում տղաներին, ստեղծվել է երկրորդ՝ «Forevermore», երգը։ Արդեն 2015 թվականի ապրիլի 20-ին տեղի  է ունեցել «Forevermore» տեսահոլովակի պրեմիերան Գաֆեսճյան արվեստի կենտրոնում։ Այն նվիրված է Հայոց ցեղասպանության 100-րդ տարելիցին ։
Արտաքին հղումներ
Կատեգորիա:Հայկական երաժշտական խմբեր
Բանանց (այլ կիրառումներ)
Բանանց անունը կարող է վերաբերել.
Նաև՝
Էրիկ Ռոթ
Էրիկ Ռոթ (Eric Roth, ), ամերիկացի կինոսցենարիստ։
Կենսագրություն
Սովորել է Սանտա Բարբարայի Կալիֆորնիական համալսարանում, Կոլումբիայի համալսարանում և Լոս Անջելեսի կալիֆոռնյան համալսարան կինոդպրոցում։
Մրցանակներ և անվանակարգեր
2019 թվական՝ «Օսկար» մրցանակ «Լավագույն ադապտացված սցենարի համար» անվանակարգում («Աստղ է ծնվել» ֆիլմի համար)։
Արտաքին հղումներ
Կատեգորիա:Ամերիկացի սցենարիստներ Կատեգորիա:Ամերիկացի հեռուստապրոդյուսերներ Կատեգորիա:Օսկարակիրներ Կատեգորիա:Ամերիկացի կինոսցենարիստներ Կատեգորիա:«Ոսկե ազնվամորի» մրցանակի դափնեկիրներ Կատեգորիա:21-րդ դարի ամերիկացիներ Կատեգորիա:20-րդ դարի ամերիկացիներ Կատեգորիա:Կոլումբիայի համալսարանի շրջանավարտներ
Քաղաքային խուլիգաններ
«Քաղաքային խուլիգաններ» (City Slickers, 1991), Ռոն Անդերվուդի կատակերգությունը։
Սյուժե
Միտչ Ռոբբինսը և նրա երկու ընկերներ, հոգնելով միապաղաղ կյանքից արկածներ են փնտրում ամբողջ աշխարհում։ Միտչի երեսունիննամյակին, գտնվելով միջին տարիքի վառ արտահայտված ճգնաժամում, ընկերները նվեր արեցին՝ հնարավորություն տալով գնալ Վայրի արևմուտք, որպեսզի որոշ ժամանակով դառնա կովբոյ։ Ռանչոյի տերը հյուրերին դիմավորում էր այս խոսքերով․ «Դուք եկել եք այստեղ որպես քաղաքի խուլիգաններ, իսկ այդտեղից կվերադառնաք՝ որպես իսկական կավբոյներ»։ Զբոսաշրջային ճանապարհորդությունը վերածվում է փորձության, որին դիմակայել կարող են միայն իսկական տղամարդիկ։
Վարձույթ
1991 թվականի հունիսի 7-ին ֆիլմը ԱՄՆ-ում դուրս է եկել կինովարձույթ։ 27.000.000 բյուջե ունենալով՝ դրամարկղային համաշխարհային շահույթը կազմել է 179.000.000, դրանից 124.000.000-ը՝ ԱՄՆ-ում։
1994 թվականին թողարկվել է ֆիլմի շարունակությունը՝ «Քաղաքային խուլիգաններ 2։ Քյոռլիի ոսկու մասին լեգենդը»։
Ծանոթագրություններ
«Քաղաքային խուլիգաններ»-ի սյուժեն ակնհայտորեն գերազանցում է «Կարմիր գետը» դասական հոլիվուդյան վեստեռնի սյուժեին։
Հարավարևելյան Ասիայի միջուկային զենքից զերծ գոտու համաձայնագիր
Հարավարևելյան Ասիայի միջուկային զենքից ազատ գոտու մասին համաձայնագիր (Southeast Asian Nuclear-Weapon-Free Zone Treaty - SEANWFZ) կամ Բանգկոկի համաձայնագիր (Bangkok Treaty), 1995 թվականին միջուկային զենքից ազատ գոտու մասին պայմանագիր, Հարավարևելյան Ասիայի պետությունների ասոցիացիայի (ASEAN) հովանու ներքո գտնվող Հարավարևելյան Ասիայի անդամ 10 երկրների միջև (Բրունեյ Դարուսսալամ, Կամբոջա, Ինդոնեզիա, Լաոս, Մալայզիա, Մյանմար, Ֆիլիպիններ, Սինգապուր, Թաիլանդ և Վիետնամ)։ Այն ստորագրման համար բացվել է Բանգկոկ քաղաքում (Թաիլանդ), 1995 թվականի դեկտեմբերի 15-ին կայացած պայմանագրի համաժողովում, և այն ուժի մեջ է մտել 1997 թվականի մարտի 28-ին և պարտավորեցնում է իր անդամներին չմշակել, արտադրել կամ որևէ կերպ ձեռք բերել, տիրանալ կամ վերահսկել միջուկային զենք։
Պայմանագրին առնչվող գոտին այն տարածքն է, որը ներառում է պետությունների տարածքները և դրանց համապատասխան մայրցամաքային ելունդները (continental shelves) և բացառիկ տնտեսական գոտիները (EEZ)։ «Տարածք» նշանակում է ցամաքային տարածք, ներքին ջրեր, տարածքային ծովեր, արշիպելագային ջրեր, ծովի հատակը և դրանց ընդերքը, ինչպես նաև դրանց վերևում գտնվող օդային տարածքը։
Համաձայնագիրը ներառում է արձանագրություն, որի համաձայն Միջուկային զենքի չտարածման մասին պայմանագրով ճանաչված հինգ միջուկային զենք ունեցող պետությունները, մասնավորապես Չինաստանը, ԱՄՆ-ը, Ֆրանսիան, Ռուսաստանը և Միացյալ Թագավորությունը (որոնք նաև ՄԱԿ-ի Անվտանգության խորհրդի հինգ մշտական անդամներն են), պարտավորվում են պահպանել Համաձայնագիրը և չնպաստել դրա մասնակից պետությունների կողմից դրա խախտմանը։ Միջուկային զենք ունեցող ոչ մի պետություն չի ստորագրել այս արձանագրությունը։
(853) Նանսենիա
(853) Նանսենիա (Nansenia), աստերոիդ աստերոիդների հիմնական գոտում։ Հայտնաբերվել է 1916 թվականի ապրիլի 2-ին Սերգեյ Բելյավսկու կողմից Սիմեիզում ։
Միջին հեռավորությունը Արեգակից կազմում է 2,312079 ա. մ., առավելագույնը մոտենում է 2,0671 ա. մ. հեռավորության վրա և հեռանում 2,5571 ա. մ. ։ Արեգակի շուրջ մեկ ամբողջական պտույտ է կատարում 1284,11 երկրային օրվա ընթացքում, իր ուղեծրով շարժվելով միջինում 0,28035 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,22° անկյուն։
Ըստ Տոլենի սպեկտրալ դասակարգման պատկանում է D դասին ։
Արտաքին հղումներ
Կատեգորիա:Աստերոիդների դաս D Կատեգորիա:1916 թվականին հայտնաբերված աստղագիտական մարմիններ Կատեգորիա:Սերգեյ Բելյավսկու կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մարտա Յանդովա
2005 թ.-ին Մարտան ֆիննական Apocalyptica մետալ խմբի հետ հանդես եկավ Բուդեստեսիլ երգի մրցույթում՝ ներկայացնելով Բադեն-Վյուրթեմբերգը։ Նրանք կատարեցին "Wie weit" (Որքա՞ն հեռու) երգը և զբաղեցրեցին 5-րդ հորիզոնականը 77 միավորով ։ 2007 թ.-ին նա կրկին վերադարձավ Բունդեստեսիլ՝ այս անգամ հանդես գալով  Neue Deutsche Härte խմբի հետ։ Նրանք ներկայացրեցին Ներքին Սաքսոնիան "Oomph!" երգով, որը նրանց հաջողություն բերեց և զբաղեցրեցին 1-ին հորիզոնականը ։ Երգը տեղ գտավ նաև գերմանական Media Control-ի չարթում ։
Մարտան Վացլավ Նոիդ Բարտայի հետ միասին ներկայացնելու է Չեխիան Եվրատեսիլ 2015 երգի մրցույթում "Hope Never Dies" (Հույսը երբեք չի մահանում) երգով ։
Die Happy կազմում
Ալբոմներ։
Հավաքածուներ։
Արտաքին հղումներ
Կատեգորիա:Գերմանիայի ռոք երաժիշտներ Կատեգորիա:Եվրատեսիլ 2015 երգի մրցույթ Կատեգորիա:21-րդ դարի երգչուհիներ Կատեգորիա:Չեխ երգչուհիներ Կատեգորիա:Չեխ դերասաններ
Վեբ դիզայն
Պատմություն
Համաշխարհային Սարդոստայնի հեղինակ Թիմ Բերներս Լին 1991 թ. օգոստոսին գործի է դրել առաջին վեբ կայքը՝ դառնալով կայքի առաջին մշակող (վեբ դիզայներ) ։ Կայքն առաջին անգամ օգտագործում էր էլ. հասցե հղվող հիպերտեքստ։ Սկզբում ինտերնետային կայքերը գրված էին HTML լեզվով, որը հիմքային կառուցվածք էր տալիս կայքերին (վերնագրեր և ենթագլուխներ), ինչպես նաև հիպերտեքստային հղումներ օգտագործելու հնարավորություն։ Այն նորույթ էր, և հիմնովին տարբերվում էր հաղորդակցության նախնական ձևերից։ Օգտագործողները կարող էին հեշտությամբ բացել այլ էջեր։ Աստիճանաբար, երբ Ինտերնետը և կայքի հասկացությունը զարգացան, էջերը կազմող լեզուն՝ "Hypertext Mark-up Language" կամ HTML, դարձավ ավելի ճկուն։ Աղյուսակները՝ որպես նոր տարր, որոնց մեջ հնարավոր էր տվյալներ ներկայացնել, իրենց նախնական նպատակին այլևս չծառայելով՝ սկսեցին օգտագործվել էջերի ստեղծման համար։ Բազմաստիճան ձևի էջի և ոճային էջերի հայտնվելուց հետո, աղյուսակներով էջերի ստեղծումն այլևս արդիական չէր։ Ժամանակակից տեխնոլոգիաները, որոնք օգտագործում էին տվյալների բազա կամ սերվերի կոդավորում (CGI, PHP, ASP.NET, ASP, JSP և ColdFusion), ինչպես նաև հասկացության այնպիսի նորմեր, ինչպես՝ CSS ավելի են կատարելագործվել և բազմազան դարձրել կայքի հասկացության գործիքները։ Macromedia-ի ստեղծած Flash-ի ի հայտ գալը, որը հնարավորություն է տալիս անիմացիաներ տեղադրել, ինչպես նաև ձայնային և վիդեո ֆայլեր տարածել, փոխել է ինտերնետի էությունը՝ կայքեր մշակողներին նոր հնարավորություններ տալով։ Այնուամենայնիվ Flash-ը ավելի սահմանափակ հնարավորություններ ունի քան HTML-ն, քանի որ այն Macromedia-ի ֆորմատ է և պահանջում է լրացուցիչ ծրագիր՝ plugin, ֆայլերը բացելու համար։ Բավականին նոր մի տեխնիկա, որը հեռահար կոդավորում ենք անվանում, ինտերնետի ավելի դինամիկ օգտագործման հնարավորություն է տվել, առանց փլագինի կամ լրացուցիչ այլ գործիքների տեղադրման։ Այս տեխնոլոգիան ղեկավարում է AJAX-ը, սակայն այն միակ գոյություն ունեցող տեխնոլոգիան չէ։ Այնուամենայնիվ AJAX-ը դեռ չի հասել նորմերի կարգավիճակին։
Ստեղծման փուլերը
Կախված կայքի տեսակից, բովանդակությունից, այն տեղադրելու համար անհրաժեշտ միջոցներից՝ այս փուլերից որոշները կարելի է անտեսել։ Յուրաքանչյուր փուլին համապատասխանում են հատուկ գիտելիքներ՝ արգոնոմիա, տեղեկատվության կառուցում, հղումներ, վեբ խմբագրում և այլն։
Կատեգորիա:Համացանց Կատեգորիա:Ինֆորմատիկա
Տալլինի քաղաքային թանգարան
Տալլինի քաղաքային թանգարան (Tallinna Linnamuuseum), Էստոնիայի մայրաքաղաք Տալլինի մշակութային հաստատություն, որը գտնվում է Վենեի փողոց, 17 հասցեում։
Ցուցադրություն
Թանգարանի ցուցադրությունն ընդգրկում է Էստոնիայի պատմության ժամանակաշրջանը՝ հնությունից մինչև Էստոնիայի անկախության վերականգնումը` 1991 թվականին ։
Պատմություն
Թանգարանը հիմնադրվել է 1937 թվականին ։
1963 թվականից այն զբաղեցնում է 15-րդ դարի պատմական առանձնատունը Վենեի փողոցում, որը նախապես վերականգնվել էր։ Վերականգնման աշխատանքների ընթացքում 1961 թվականին տան նկուղում հայտնաբերվել էր ջրհոր ։ 1997-2000 թվականներին շենքը վերակառուցվել է։
2003 թվականին թանգարանն առաջադրվել է Եվրոպական թանգարանային ֆորումի (EMYA) մրցանակի ։
Մասնաճյուղեր
Աղջկա աշտարակ
Էդուարդ Վիլդեի թանգարան
Մանկության թանգարան
Միամիլլի մանկության թանգարան Կադրիորգում
Պետրոս I-ի տուն-թանգարան (Կադրիորգ զբոսայգի)
Լուսանկարչության թանգարան
Տալլինի ռուսական թանգարան
Յաանի Սեեկ տաղավար
Թամսաարե թանգարան
Արտաքին հղումներ
Տալլինի քաղաքային թանգարան
Կատեգորիա:Տալլինի թանգարաններ Կատեգորիա:Թանգարաններ այբբենական կարգով Կատեգորիա:1937 հիմնադրումներ Կատեգորիա:1937 հիմնադրված թանգարաններ
Վլադիմիր Գորշկով
Վլադիմիր Պավլովիչ Գորշկով (Володимир Павлович Горшков, ), ուկրաինացի պատմաբան, կուսակցությունների և սոցիալական շարժումների պատմության հետազոտող՝ ԽՄԿԿ պատմության մեջ։
Կենսագրություն
Ծնվել է 1926 թ. նոյեմբերի 19-ին, Սմոլենսկի շրջանի այժմյան Երմոլաևկա գյուղում։ 1941 թվականին ավարտել է Շալիգինսկու միջնակարգ դպրոցի յոթերորդ դասարանը, նույն թվականին նա տարհանվել է Ալթայի երկրամաս։ 1943 թվականի հուլիսին ավարտել է Բառնաուլի պարաշյուտային դպրոցը։ 1943 թվականի նոյեմբերին զորակոչվել է Կարմիր բանակի շարքերը։ 1943 թվականի դեկտեմբերից մինչև 1944 թվականի մայիսը սովորել է Իրկուտսկի ավիամեխանիկների դպրոցում, որի ավարտից հետո ուղարկվել է Վոզնեսենի օդաչուների ուսումնարան՝ մեխանիկի պաշտոնի համար։ Մասնակցել է խորհրդային-ճապոնական պատերազմին։ 1946 թվականի հուլիսին զորացրվել է առողջական վիճակի վատթարացման պատճառով։
1947 թվականին ավարտել Է Կիևի մարզի Ուզին քաղաքի միջնակարգ դպրոցի 10-րդ դասարանը։ 1948-1953 թվականներին`Կիևի պետական համալսարանի պատմության ֆակուլտետի ուսանող։ 1953-1956 թվականներին՝ նույն բուհի ԽՄԿԿ պատմության ամբիոնի ասպիրանտ։ 1957-1959 թվականներին`Վ. Լենինի Կենտրոնական թանգարանի Կիևի մասնաճյուղի դասախոս։ 1959 թ. հոկտեմբերից մինչև 1960-ի սեպտեմբեր ընկած ժամանակահատվածում եղել է Ուկրաինայի ԽՍՀ գիտությունների ակադեմիայի պատմության ինստիտուտի կրտսեր գիտաշխատող։ 1960 թվականին, պատմական գիտությունների թեկնածու Ա. Ա. Բորոդինի ղեկավարությամբ, պաշտպանել է թեկնածուական ատենախոսություն «Կոմունիստական կուսակցության պայքարը ազգային տնտեսության վերականգնման շրջանում՝ (1921-1923) իրենց շարքերի միասնության համար» թեմայով։
1960 թվականից Կիևի պետական համալսարանի պատմության ամբիոնի դոցենտի պաշտոնակատար։ 1962 թվականից՝ նույն ամբիոնի դոցենտ։ 1970-1972 թվականներին աշխատել է որպես ավագ գիտաշխատող՝ դոկտորական ատենախոսություն գրելու համար։ Ժամկետի ավարտից հետո նա վերադարձել է իր նախորդ աշխատանքի վայրը։ 1973 թվականից՝ Կիևի պետական համալսարանի գիտական աշխատանքների գծով պրոռեկտոր։ 1976 թվականից հումանիտար ֆակուլտետների ԽՄԿԿ պատմության ամբիոնի պրոֆեսոր։ 1976 թ. պաշտպանել է դոկտորական ատենախոսություն՝ «Ուկրաինայում կուսակցականաշինության լենինիստական սկզբունքների իրականացումը (1921-1925)» թեմայով։ 1980-1990 թթ.՝ ԽՄԿԿ պատմության բաժնի վարիչ։ 1990 թվականից՝ սոցիալ-քաղաքական պատմության ամբիոնի պրոֆեսոր և նույն բաժնի պետի պաշտոնակատար։ 1991 թվականից հումանիտար ֆակուլտետների քաղաքական պատմության ամբիոնի պրոֆեսոր։ 1996 թվականի հունիսից անցել է թոշակի։
Մահացել է 2002 թ. հուլիսի 7-ին Կիևում։ Թաղված է Բայկովոյի գերեզմանատանը:
Աշխատանք
Հեղինակ է շուրջ 100 հրապարակումների։ Այդ թվում.
Պարգևներ և կոչումներ
Ուկրաինայի ԽՍՀ բարձրագույն դպրոցի վաստակավոր աշխատող ( 1987 թ. ապրիլի 8-ից)։ Պարգևատրվել է Հայրենական պատերազմի II աստիճանի, ժողովուրդների բարեկամության շքանշաններով, 16 մեդալներով։
Նշումներ
Կատեգորիա:Ուկրաինացի պատմաբաններ Կատեգորիա:Կիև քաղաքում մահացածներ Կատեգորիա:Հուլիսի 7 մահեր Կատեգորիա:2002 մահեր Կատեգորիա:Նոյեմբերի 19 ծնունդներ Կատեգորիա:Ժողովուրդների բարեկամության շքանշանի դափնեկիրներ Կատեգորիա:Հայրենական պատերազմի 2-րդ աստիճանի շքանշանակիրներ Կատեգորիա:Կիևի համալսարանի շրջանավարտներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Պատմական գիտությունների դոկտորներ Կատեգորիա:1926 ծնունդներ
Յոթ մահացու մեղքերը և չորս վերջին բաները
«Յոթ մահացու մեղքերը և վերջին չորս բաները» (Zeven Hoofdzonden), կտավ, որը վերագրվում է Հիերոնիմոս Բոսխին կամ նրա հետևորդներից մեկին ։ Այն պատկերվել է մոտավորապես 1500 թվականին կամ ավելի ուշ։ Մինչև 1898 թվականը կտավի հեղինակի անունը մի քանի անգամ հարցականի տակ է դրվել։ 2015 թվականին Բոսխի ժառանգության ուսումնասիրման նախագիծը նշել է, որ նկարը պատկերվել է ոչ թե Բոսխի, այլ նրա հետևորդի կողմից, սակայն Պրադո թանգարանի ուսումնասիրողները, որտեղ պահվում է նկարը, անտեսել են այս փաստարկը։ Նկարը պատկերված է յուղաներկով, փայտի վրա։ Այն կազմված է մի շարք շրջանաձև պատկերներից։
Չորս փոքր շրջանները, որոնք խորհրդանշում են վերջին չորս բաները՝ Մահը, Ահեղ դատաստանը, Դրախտն ու Դժոխքը, շրջանակում են ավելի մեծ օղակը, որի մեջ պատկերված են յոթ մահացու մեղքերը. բարկությունը ամենաներքևում, որից հետ ժամացույցի սլաքի ուղղությամբ պատկերված են նախանձը, ագահությունը, որկրամոլությունը, ծուլությունը, բղջախոհությունը և հպարտությունը։ Մեղքերը պատկերելիս ավելի շատ օգտագործվել են տեսարաններ կյանքից, այլ ոչ թե մեղքերի փոխաբերական ներկայացում ։
Մեծ շրջանակի կենտրոնում, որը, կարծիք կա, թե Աստծո աչքն է, «աշակերտ» է պատկերված։ Այնտեղ կարելի է տեսնել Հիսուսին՝ գերեզմանից հարություն առնելիս։ Այս պատկերի տակ լատիներեն գրառում է արված. Cave cave d[omi]n[u]s videt (Զգուշացեք, զգուշացեք, Տերը տեսնում է)։
Հեղինակության ու տարեթվի վեճ
Այնուամենայնիվ, շատ մասնագետներ չեն համաձայնել այս տեսությանը և նշել են, թե Գուևարան աշակերտի մասին խոսելուց հետո հավանաբար վերադարձել է Բոսխի աշխատանքների նկարագրությանը։ Ավելին, Գուևարայի ճշգրտությունն ու հեղինակությունը ևս կասկածելի են։ Երբ 1570 թվականին Գուևարայի ժառանգները վաճառել են «Խոտով բեռնված սայլը» աշխատանքի կրկնօրինակը Ֆիլիպ II Հաբսբուրգին, պարզ է դարձել, որ Գուևարան այդ աշխատանքը վկայակոչել է որպես հենց Բոսխի օրիգինալ կտավ, սակայն այսօր հայտնի է, որ այն կրկնօրինակ է, իսկ օրիգինալը պահվում է Պրադո թանգարանում։
Ֆիլիպ Երկրորդն ինքը գնել է կտավը (մոտավորապես 1560 թվականին, հավանաբար՝ վանքի արվեստի տոնավաճառում)՝ վստահ լինելով, որ «Յոթ մահացու մեղքերը» Բոսխի օրիգինալ աշխատանքն է։ Դա նրա ամենասիրելի աշխատանքներից մեկն էր և կախված էր արքայի՝ Էլ Էսկորիալի ննջարանում։ Երբ արքան նվիրաբերել է կտավն Էլ Էսկորիալ նստավայրին 1574 թվականին, այն հաշվառվել է որպես Բոսխի օրիգինալ աշխատանք։ Սիլվա Մարոտոն նշել է, թե դժվար է հավատալ, որ Գուևարան հարցականի տակ կդներ Ֆիլիպի սիրելի Բոսխի հեղինակության հարցը վերը նշված տեքստում, որն, ըստ Մարոտոյի, մի ձեռագրի մաս էր, որն անտիպ է մնացել մինչև 1788 թվականը ։
Նկարի ենթադրյալ վատ որակը հիմք է դարձել այն սխալ ենթադրության, որ այն Բոսխի վաղ շրջանի աշխատանքներից է։ «Աշակերտի» կերպարին անդրադարձ է կատարվել 2001 թվականին Ռոտերդամում կազմակերպված Բոսխի աշխատանքների ցուցահանդեսի կատալոգում, որտեղ կազմակերպիչները նշել են նաև, որ նկարում պատկերված որոշ հագուստներ հուշում են, որ այն պատկերվել է ավելի ուշ, մոտավորապես 1500 թվականին, ինչը նշանակում է, թե նկարը չի կարելի վերագրել Բոսխի վաղ ստեղծագործական շրջանին։ Նշվել է նաև, որ նկարը կաղնու վրա չէ արված, ինչը ևս ավելացրել է Բոսխի հեղինակության հետ կապված հարցերը ։
Այսօր արվեստի շատ պատմաբաններ փաստում են, որ նկարում երևացող հագուստները հատուկ են 1505-1510 թվականներին։ Նշվում է, որ նկարի հիմնական կերպարները, նկարի մակերեսի պատկերման կերպը և բծերի ողջ բազմազանությունն ընդհանուր առմամբ հատուկ են Բոսխի ուշ շրջանի աշխատանքներին։ Ավելին, թեմատիկան, սիմվոլիզմն ու կոմպոզիցիան օրիգինալ են, ինչը խիստ անհավանական է դարձնում նկարի՝ անհայտ աշակերտի կողմից պատկերված լինելը ։
2005 թվականին Էդ Հոֆմանը նշել է, թե աշխատանքը կրկնօրինակ է, որը, հավանաբար, պատվիրել է Ֆիլիպ Երկրորդը՝ օրիգինալի վնասվելուց հետո։ Ըստ նրա՝ այս տեսության օգտին են նկարի սիրողական ոճը, թմբլիկ կերպարները, սպիտակ ընդգծումների պակասն ու այն փաստը, որ նկարն արվել է ոչ թե կաղնու, այլ՝ բարդու փայտի վրա։ Միաժամանակ, որևէ հարցադրում չկա այն մասին, թե արդյո՞ք նկարի ստորագրությունը Բոսխինն է և ոչ թե կեղծված է ։
2015 թվականի հոկտեմբերին Բոսխի ժառանգության ուսումնասիրման նախագիծը, որը 2007 թվականից սկսած պատասխանատու է Բոսխի նկարների հիմնական մասի տեխնիկական ուսումնասիրությունների համար, ժխտել է կտավի՝ Բոսխի վրձնին պատկանելը և նշել է, թե այն պատկերվել է նկարչի աշակերտի կողմից ։ Ի պատասխան դրան՝ Պրադո թանգարանի ուսումնասիրողները նշել են, թե այն հեղինակային են համարում ։
Նկարագրություն
Նկարի կենտրոնական մասը, որ կազմված է չորս շրջանակներից, խորհրդանշում է Աստծո Նախախնամության աչքը, որի բիբի մեջ հարություն առած Քրիստոսը ցույց է տալիս իր վերքերը։ Երկրորդ շրջանակի մեջ երևում է լատիներեն 'Cave, cave, d[omi]n[u]s videt («Զգուշացեք, զգուշացեք, Տերն ամեն ինչ տեսնում է») գրառումը։ Երրորդ շրջանակը պատկերում է արևի ճառագայթներին նմանվող շողեր, իսկ չորրորդը՝ յոթ մահացու մեղքերը։ Յուրաքանչյուր մահացու մեղքի տակ գրված է դրա լատիներեն անվանումը։
Ծանոթագրություններ
Կատեգորիա:1500 նկարներ Կատեգորիա:Հիերոնիմոս Բոսխի նկարներ Կատեգորիա:Պրադո թանգարանի նկարներ Կատեգորիա:Նոր Կտակարանի սյուժեով նկարներ
Աշոտավանի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Աշոտավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 11 հուշարձան (3 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
Զիվլան
Զիվլան (Zivlan), գյուղ ներկայիս Ադրբեջանական Հանրապետության Դաշկեսանի շրջանում։
Տես նաև
Կատեգորիա:Դաշկեսանի շրջանի բնակավայրեր
Սայկվաժ
Սայկվաժ (Сайкваж), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Լիմենդա գետի աջ ափին՝ 32 կմ հեռավորության վրա։ Գետի երկարությունը՝ 10 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Մոմո (մարտահրավեր)
Մոմո (Momo, もも), կերպար, որը լայն տարածում է գտել 2018 թվականին քաղաքային լեգենդից, որը, հնարավոր է, հիմնված է գերմանացի գրող Մայքլ Էնդեի գրքից, քանդակագործությունից (որը վերագրվում է Միդորի Հայասին, ներկայումս՝ Կեյսուկե Այսավան), ինչպես նաև WhatsApp անվճար ծրագրում մարտահրավերի շնորհիվ։ Մասնակիցներին առաջարկվում է կատարել տարբեր ծայրահեղ առաջադրանքներ՝ կապված հոգեկանի և կյանքի ռիսկի հետ։
Համացանցում Մոմոյի կերպարի հայտնվելը
Համարվում է, որ Մոմոյի վրա առաջին զանգվածային ուշադրությունն է սևեռել մի հրապարակում «AlmightySosa00» օգտատիրող կողմից, 2018 թվականի հունիսին ստեղծագործության լուսանկարի հրապարակմամբ, որը Reddit կայքում մեծաթիվ մեկնաբանություններ և հավանումներ է հավաքել։ Այս օգտատերը ներկա պահին արգելափակված է։ Համարվում է, որ նա տեսել է անսովոր լուսանկարը և տեղադրել է Reddit-ում։
Մոմո խաղը հայտնվել է Ֆեյսբուք կայքում 2018 թվականի հունիսի 30-ին։ Անհայտ անձը հաղորդագրություն է ուղարկել, որ իրեն օգնություն է պետք և խնդրել է զանգահարել նշված հեռախոսահամարով։ Մարդիկ տրվում էին այդ հնարքին և զանգահարում էին նրան։ Մոմոն, ասես վիրուս, սկսեց տարածվել աշխարհով մեկ։
WhatsApp-ում Մոմո խաղի առաջին հանրային հիշատակումները վերաբերվում են 2018 թվականի հուլիսի 10-ին։ ՅուԹյուբում արգենտինացի օգտատեր «El Deadpool»-ը հրապարակել է Մոմոյի հետ զրուցելու իր փորձը «Ես հաղորդագրություն եմ ուղարկել Մոմոյին» անվամբ հոլովակում։ Մոմոյի հեռախոսահամրը մեքսիկական էր։ Անձամբ արգենտինացին հեռախոսահամարը կապել է հարավամերիկյան «SDLG» (Siguedores de la grasa) խմբի հետ WhatsApp ծրագրում, որը գլխավորում է մի պարագվայցի, որը հայտնի է որպես «El Gordi» կամ «MrGraso»։ «Grasa»-ի անդամները, ինչպես հաճախ են անվանում այդ խմբին, հատուկ ժպիտիկ (:v) և սեփական բառապաշար էին օգտագործում։ Վիրուսային կատակների հետ կապված նրանք ասում են ոչ թե «մեմ», այլ «մոմո»։ Այս դեպքում «մոմոն իր տեսակի մեջ մեմ է, իսկ երբեմն սև հումոր է»։ Հուլիսի 11-ին վենեսուելացի օգտատեր «DrossRotzank»-ը «Մոմոյին» ևս մեկ ութ րոպեանոց հոլովակ է նվիրել, որը Մոմոյին համացանցի աստղ դարձրեց։ Նախկին լրագրող, ֆանտաստ գրող և գերբնականն ուսումնասիրողն այդ ժամանակ 14 միլիոն հետևորդներ ուներ։
Fox News Channel-ը հաղորդել է, որ Մոմոյի հետ կապված կոնտենտը տեղադրվել է հայտնի «Minecraft» ինդի-խաղում։ Հայտնի է, որ այն տեղադրվել է այսպես կոչված «մոդերների» կողմից՝ ծրագրավորողներ, որոնք տեսախաղերի համար անհատականացված կոնտենտ են ստեղծում։ «Microsoft»-ը հայտնել է, որ գործ ունի զզվելի երևույթի հետ․ «Այս կոնտենտը, որը ինքնուրույն մշակվել է երրորդ անձի կողմից, չի համապատասխանում մեր արժեքներին և չի համարվում «Minecraft» պաշտոնական խաղի մասը։ Սա հարթակի օգտագործման սխալ ձև է և մենք միջոցներ ենք ձեռնարկում՝ սահմանափակելով նորաձևության հասանելիությունը» ասել է «Microsoft»-ի ներկայացուցիչը։ Նման կերպ այս կոնտենտը տեղադրվել է մեկ այլ՝ «Grand Theft Auto V» տեսախաղում.։
Ֆլեշմոբեր համացանցում
Հուլիսի 12-ին ՅուԹյուբում տեղադրվել է վեց վայրկյան տևողությամբ հոլովակ մի օգտատիրող կողմից, որը գրանցվել էր դրանից մեկ ամիս առաջ։ Դրա նկարագրությունը ճապոներեն էր (人々は 私をＬと呼びます, հիտոբիտո վա վատասի օ էրու տո յեբիմասու), որը թարգմանվում է՝ «Մարդիկ նախընտրում են ինձ Էլ անվանել»։ Տեսահոլովակում անհայտ անձը, որը քողարկվել է Մոմոյի կերպարի տակ, տեսախցիկի առջև դանակով թափահարում էր։ 2018 թվականի նոյեմբերի դրությամբ նման բազմաթիվ հոլովակներ տեղադրված են համացանցում։
2018 թվականի հուլիսի 11-12-ը իսպանական ԶԼՄ-ները հաղորդեցին համացանցում վիրուսային ֆլեշմոբի մասին։ Դեռահասները Մոմոյին էին գրում գիշերը ժամը երեքից հետո (դա նրանց հուշել է համացանցում տեղադրված հաղորդագրությունը․ «Եթե Մոմոյին գրեք WhatsApp-ում գիշերը ժամը 3-ից հետո, ձեր կյանքը ընդմիշտ կփոխվի»)։ Հարավային Ամերիկայում համարվում է, որ գիշերը ժամը 3-ից 4-ն ընկած ժամանակահատվածը համարվում է այն ժամանակը, երբ կարելի է «արթնացնել» չար ուժերին։ Անհրաժեշտ էր նամակագրություն իրականացնել Մոմոյի հետ ՝ թույլ չտալով նրան անընդմեջ երկու հաղորդագրություն ուղարկել։ Սխալը կարող էր կատարվել միայն մեկ անգամ, երկրորդ սխալը իբր հանգեցնում է նրան, որ «մարդը անհետ կորում է այս մոլորակից»։ Ի պատասխան՝ դեռահասները սարսափելի լուսանկարներ էին ստանում (ներառյալ Մոմոյի նման շպարված կանայք) և բռնության տեսարանով հոլովակներ։ «MomoDeWhatsApp» հաշիվը 2018 թվականի հուլիսի մի քանի օրերում գոյություն ուներ Թվիթթերում (օգտատերը գրանցվել է 2017 թվականի հոկտեմբերին, ներկա պահին այն արգելափակված է)։ Այդ հաշվից սպառնալիքներ էին գալիս այն մարդկանց, ովքեր իրենց հաղորդագրությունն այնտեղ էին տեղադրում։ Հուլիսի 18-ին Իսպանիայի ոստիկանությունը իր պաշտոնական Թվիթթերում խորհուրդ տվեց կոնտակտներում չավելացնել ճապոնական «+8143510****» հեռախոսահամարը, պնդելով, որ այն պատկանում է «Մոմոյին»։ Երբ օգտատերերը ավելացնում էին այդ հեռախոսահամարը իրենց կոնտակտներում, ապա հայտնվում էր Մոմոյի լուսանկարը։ Որոշ օգտատերեր զանգահարել են նրան, որոշներն էլ հաղորդագրություն են ուղարկել WhatsApp-ում ։
Ենթադրվում է, որ հսկիչները գտնում էին օգտատերերին համացանցում և ֆորումներում։ Նրանք ուղարկում էին սարսափելի լուսանկարներ և հոլովակներ, որոնք բռնության տեսարաններ էին պատկերում, իսկ հետո վախեցած դեռահասներին ստիպում էին տարբեր հրամաններ կատարել, եթե դեռահասը հրաժարվում էր, ապա անցնում էին ուղիղ սպառնալիքների։ Եթե օգտատերը համաձայնվում էր, ապա նա շարունակում է բռնության տեսարաններ պարունակող պատկերներ ստանալ, ինչպես նաև անձնական տեղեկատվության հարցեր և որոշակի գործողություններ կատարելու առաջադրանքներ։ Կային պնդումներ, որ որոշ դեռահասներ հեռախոսային զանգեր էին ստանում, որոնցում առկա էին աղեկտուր ճիչեր և վախ ներշնչող այլ աղմուկներ։ Հրապարակվել էին նախազգուշացումներ համացանցում զզվելի կերպարի հայտնվելու մասին։ ԶԼՄ-ները նշում են, որ սա իր տեսակի մեջ առաջին խաղը չէ, որը նպատակաուղղված է դեռահասներին և սպառնում է իրենց հոգեկան առողջությանը և կյանքին։ Կապույտ կետ խաղը և Սլենդերմենի մասին լեգենդը ողբերգական հետևանքներ ունեցան ։ Մոմոյի զոհերից ոմանք պնդում էին, որ երբեք չեն ստացել որևէ հանձնարարություններ, զրուցակիցը պարզապես մահ էր խոստանում։
Մոմոյի վերաբերյալ ոստիկանության և ԶԼՄ-ների վարկածները
Վարկածի հետ մեկտեղ, որ Մոմոն որևէ դև է, որը բնակվում է համացանցում և բջջային հեռախոսներում, գոյություն ունեն հիպոթեզներ, որոնք փորձում են իրավիճակը բացատրել ռացիոնալ դիրքերից․
Ինքնասպանություն Արգենտինիայում
12-ամյա Սելենա անվամբ աղջիկը ինքնասպանություն է գործել, Ինգիերիո Մաշվից քաղաքում գտնվող ընտանեկան տան ետնաբակի ծառից կախվելով։ Ինքնասպանությունից առաջ Սելենան նկարահանել է իրեն բջջային հեռախոսով։ Ըստ տեղական «Diario Popular» օրաթերթի, Սելենան ստացել է հանձնարարություն նկարահանել ամբողջ հաջորդականությունը մինչև իր մահը, ուստի ոստիկանության կողմից առաջ քաշված վարկածներից մեկն այն է, որ նրանց դրդում են ինքնասպան լինել։ Ենթադրվում է, որ Սելենայի մի քանի դասընկերներ, նրա առցանց ընկերները և «Մուրգա» ակումբի անդամները, որտեղ նա պարային ստուդիա էր հաճախում, տեսել են այդ հոլովակը։ Ուսուցիչները և կրթության տեղական վարչությունը, ինչպես նաև տեղական մարմինների ներկայացուցիչները այդ երեխաների խմբին հոգեբանական աջակցություն են ցուցաբերել։ Աղջկա մեծ ընտանիքի այլ երեխաները այդ ժամանակ քնած են եղել, չիմանալով, թե ինչ է կատարվում դրսում։ Ավագ եղբայրը գտել է քրոջը՝ բջջային հեռախոսը կողքին։ Աղջկա մայրը տանը չի եղել և վերադարձել է այն ժամանակ, երբ իր դուստրն արդեն մահացած է եղել։ Սելենայի մարմնի դիահերձման ժամանակ հաստատվել է, որ նա մահացել է շնչահեղձությունից։ Երեխայի մահը մտահոգություն է առաջացրել Արգենտինիայի բնակիչների մոտ՝ կապված սոցցանցերում երեխաների ազատ մուտքը դեպի խաղեր։ Ոստիկանությունը փնտրում էր 18-ամյա դեռահասի, որի հետ զոհը, ենթադրաբար, ծանոթացել է սոցցանցերի միջոցով։ Սելենայի բջջային հեռախոսում հայտնաբերվել է նամակագրություն «Մոմո» անվամբ բաժանորդի հետ, որի գլխավոր լուսանկարում այս կերպարի լուսանկարն էր։ Մահացածի հարազատները նշել են, որ նրանք կասկածում են հարևան քաղաքից մի 18-ամյա տղայի, որը նամակագրություն է ունեցել Սելենայի հետ։ Ըստ այլ վարկածի՝ դա 18-ամյա աղջիկ է, իսկ Սելենան մահացել է մարտահրավերի ծայրահեղ առաջադրանքներից մեկի կատարման արդյունքում։ Ենթադրվում էր, որ, հնարավոր է, դրդիչը «+8143510****» հեռախոսահամարի սեփականատերն է։